পাঁচ দশক পেরিয়ে ফের বড়পর্দায় ‘অরণ্যের দিনরাত্রি’

কলকাতা: ফিরছে পুরনো নস্টালজিক। কান চলচ্চিত্র উৎসবের পর সত্যজিৎ রায়ের (Satyajit Ray) এই সিনেমাটি প্রদর্শিত হয়েছিল টরেন্টো আন্তর্জাতিক চলচ্চিত্র উৎসবে। এবার পালা নিজের দেশের। ৫৫ বছর পর আবার বড় পর্দায় ফিরতে চলেছে সত্যজিৎ রায় পরিচালিত ‘অরণ্যের দিনরাত্রি’ (Aranyer Dinratri)।

কান চলচ্চিত্র উৎসবের পর ফের গোটা দেশে মুক্তি পাচ্ছে ‘অরণ্যের দিনরাত্রি’। দক্ষিণ কলকাতার প্রিয়া সিনেমা হলে এই ছবির পুনরুদ্ধার হওয়া সংস্করণটি ইংরেজি সাবটাইটেলসহ বড়পর্দায় মুক্তি পাবে আগামী ৭ নভেম্বর। তবে শুধুই প্রিয়া সিনেমাহলেই এই ছবি দেখার সুযোগ মিলবে এমনটা নয়। জানা যাচ্ছে ৭ নভেম্বর বড়পর্দায় মুক্তির পর এই ছবি দেখানো হব গোটা সপ্তাহ জুড়ে কলকাতা আন্তর্জাতিক চলচ্চিত্র উৎসবে। একইসঙ্গে মুক্তি পাবে তার পরের সপ্তাহে সত্যজিৎ রায়ের আর এক কালজয়ী ছবি ‘নায়ক’। যা প্রদর্শিত হবে চলচ্চিত্র উৎসব শেষ হওয়ার পরের সপ্তাহ জুড়ে। ইংরেজি সাবটাইটেল-সহ প্রদর্শিত হবে সত্যজিৎ রায়ের কালজয়ী এই ছবি। সেই কারণে আমন্ত্রণ পেয়েছেন শর্মিলা ঠাকুর। আসার কথা আছে তাঁর। নিজের সোশাল মিডিয়া হ্যান্ডলে প্রিয়া সিনেমায় ফের ‘অরণ্যের দিনরাত্রি’ ছবি প্রদর্শনের খবর ভাগ করে নিয়েছেন এই হলের কর্ণধার অরিজিৎ দত্ত। নিজের ফেসবুখ পোস্টে তিনি লিখেছেন, ‘অবশ্যই বড়পর্দায় সবার এই ছবি আবারও দেখা উচিত।